VALSTS MĒROGA FORUMS - KONKURSS

**SIEVIETE ARHITEKTŪRĀ, BŪVNIECĪBĀ, DIZAINĀ 2017**

Devīze

Sieviete – radoša personība, kas uzdrošinās

**NOLIKUMS**

**SATURS**

1. KONKURSA MISIJA UN MĒRĶI
2. KONKURSA NORISES LAIKS, PIETEIKUMU IESNIEGŠANAS TERMIŅŠ UN VIETA
3. NOMINĀCIJAS, PRETENDENTI UN VĒRTĒŠANA
4. PIETEIKUMA SAGATAVOŠANA UN NOFORMĒŠANA
5. GODALGAS
6. LAUREĀTU PAZIŅOŠANAS LAIKS UN PUBLICITĀTE
7. KONKURSA DALĪBNIEKU ATBILDĪBA UN PIENĀKUMI
8. ORGANIZATORI, ATBILDĪBA. KONKURSA PATRONS.
9. ŽŪRIJAS KOMISIJA
10. ATBALSTĪTĀJI
11. KONTAKTI, PAPILDUS INFORMĀCIJAI

**1.** **KONKURSA MISIJA UN MĒRĶI**

**Sievietes ir īstās sabiedrības arhitektes, teikusi** Henrieta Bīčere-Stova (1811-1896), ASV rakstniece ar nozīmīgu ietekmi uz sava laikmeta sociālajiem procesiem.

Konkursa **„Sieviete arhitektūrā, būvniecībā, dizainā” misija** ir popularizēt un izcelt sabiedriski aktīvas Latvijas sievietes, savas jomas izcilas profesionāles, kuras sniegušas īpašu ieguldījumu arhitektūras, dizaina un būvniecības procesos savā valstī vai ārpus tās un piedalījušās pilsētu, ēku vai dizaina tapšanas procesu realizēšanā, veicināšanā vai pasūtīšanā.

Konkursa **„Sieviete arhitektūrā, būvniecībā, dizainā” mērķis** ir sabiedrību iedvesmot ar veiksmes stāstiem, kuru autores ir aktīvas, radošas personības – sievietes - līderes, kuru enerģija un spēki tiek veltīti sabiedriski nozīmīgu notikumu veicināšanai arhitektūrā, būvniecībā un dizainā. Konkursa mērķis nav sacensības organizēšana, bet gan emocionāls vēstījums sabiedrībai par sieviešu lomu ekonomiski un estētiski nozīmīgu procesu virzībā.

**2. KONKURSA IZSLUDINĀŠANA, NORISES LAIKS, PIETEIKUMU IESNIEGŠANA, TERMIŅŠ UN VIETA**

Konkurss **„Sieviete arhitektūrā, būvniecībā, dizainā”** tiek izsludināts 2018.gada martā konkursa organizatoru vietnē [www.buvniekupadome.lv](http://www.buvniekupadome.lv), masu medijos, pašvaldību mājaslapās, atbalstītāju vietnēs.

Pieteikumu/s drīkst iesniegt jebkura Latvijas fiziska vai juridiska persona.

Pieteikumu iesniegšanas termiņš – 2018.gada 12.aprīlis, gala ceremonijas norise – 2018.gada 22.maijs.

Pieteikumi jāsagatavo un jāiesniedz elektroniski: [info@buvniekupadome.lv](mailto:info@buvniekupadome.lv), [gunita.jansone@inbox.lv](mailto:gunita.jansone@inbox.lv), [agrita.luse@gmail.com](mailto:agrita.luse@gmail.com) ar norādi “Konkursam “Sieviete arhitektūrā, būviecībā, dizainā 2017”.

Pieteikumu iesniegšana ir bez maksas.

**3.NOMINĀCIJAS, PRETENDENTES UN VĒRTĒŠANAS KRITĒRIJI**

Konkursa “**„Sieviete arhitektūrā, būvniecībā, dizainā”**  nominācijas un pretendentes:

1. **Sieviete – arhitektūras pasūtītāja vai pasūtīšanas veicinātāja**

Nominācijā iespējams pieteikt sievietes, kuras veicinājušas un iedvesmojušas kvalitatīvas arhitektūras pasūtījumu un īstenošanu, vai bijušas aktīvas sabiedriski nozīmīgos procesos, kas popularizē kvalitatīvu arhitektūru sabiedrībā.

1. **Sieviete – būvniecības pasūtītāja vai pasūtīšanas veicinātāja**

Nominācijā iespējams pieteikt sievietes, kuras veicinājušas un iedvesmojušas kvalitatīvas būvniecības pasūtījumu un īstenošanu, vai bijušas aktīvas sabiedriski nozīmīgos procesos, kas popularizē kvalitatīvu būvniecību sabiedrībā.

1. **Sieviete - dizaina pasūtītāja vai pasūtīšanas veicinātāja**

Nominācijā iespējams pieteikt sievietes, kuras veicinājušas un iedvesmojušas kvalitatīva dizaina pasūtījumu un īstenošanu, vai bijušas aktīvas sabiedriski nozīmīgos procesos, kas popularizē kvalitatīvu dizainu sabiedrībā.

1. **Sieviete – arhitekte**

Nominācijā iespējams pieteikt sievietes – arhitektes, kuras radījušas vai piedalījušās izcilu un/vai sabiedriski nozīmīgu arhitektūras projektu izstrādē.

1. **Sieviete – būvniece**

Nominācijā iespējams pieteikt sievietes – būvnieces, kuras piedalījušās būvobjektu realizācijā un ar savu ieguldījumu veicinājušas kvalitatīvu gala rezultātu.

1. **Sieviete – dizainere**

Nominācijā iespējams pieteikt sievietes – dizaineres, kuras radījušas vai piedalījušās izcilu un/vai sabiedriski nozīmīgu dizaina projektu izstrādē.

Vērtēšana notiek divās kārtās, otrajai kārtai, saskaņā ar žūrijas dalībnieku balsojumu, izvirzot kopumā 18 pretendentes – trīs pretendentes katrā nominācijā. Vērtēšana otrajā kārtā notiek, saskaņā ar žūrijas balsojumu, nosakot galvenās balvas ieguvēju katrā nominācijā.

**4.PIETEIKUMA SAGATAVOŠANA UN NOFORMĒŠANA**

Pieteikums jāsagatavo elektroniski. Ja rodas jautājumi par pieteikuma sagatavošanu, ir iespējams vērsties pie organizatoriem.

Pieteikums forma – emocionāla eseja brīvā formā 3000 – 7000 zīmju apjomā (bez atstarpēm), kurā ietverts arī nominācijas nosaukums, pretendentes vārds, uzvārds, kontaktinformācija, darba vieta, amats. Esejas saturā jāapraksta pretendentes ieguldījums sabiedriski nozīmīgu procesu veicināšanā arhitektūrā, būvniecībā vai dizainā, sasniegumi un personiskās raksturas īpašības, kas palīdzējušas īstenot sasniegumus.

Pieteikums jāpapildina ar 5 – 8 fotattēliem (jpg formātā), kas rakturotu pretendentes ieguldījumu. Tie var būt dizaina izstrādājumi, arhitektūras objekti, būvobjekti, foto no sabiedriski nozīmīgiem notikumiem, kuros piedalījusies pretendente.

**5.GODALGAS**

Katrā nominācijā tiek piešķirta 1 galvenā godalga – individuāli, saskaņā ar organizatoru pasūtījumu radīta balva, kopumā tiek piešķirtas 6 galvenās balvas. Citas otrajai kārtai izvirzītās pretendentes (kopumā 12) saņem īpašas veicināšanas balvas -dizaina ikonu “Anna Gong” vai fotosesiju. Visas konkursa pretendentes saņem diplomus.

Lai iedvesmotu ar veiksmes stāstiem un tie būtu plaši pieejami sabiedrībai, visas konkursam iesniegtās esejas, saskaņojot ar pretendentēm, tiek publicētas organizatoru vietnē [www.buvniekupadome.lv](http://www.buvniekupadome.lv).

**6.LAUREĀTU PAZIŅOŠANAS LAIKS UN PUBLICITĀTE**

Konkursa “Sieviete arhitektūrā, būvniecībā, dizainā 2017” laureāti tiek paziņoti gala ceremonijā 2018.gada maijā. Publicitāte tiek plānota organizatoru vietnē [www.buvniekupadome.lv](http://www.buvniekupadome.lv), vortālā A4D.LV, tvnet.lv, citos plašsaziņas līdzekļos.

**7.KONKURSA DALĪBNIEKU ATBILDĪBA UN PIENĀKUMI**

Tikai un vienīgi iesniedzēji ir atbildīgi par sniegto ziņu patiesumu. Konkursa dalībnieku pienākumi ir savstarpēji vienojoties ar konkursa organizatoriem atbalstīt publicitāti veicinošus pasākumus, ja tas ir nepieciešams, piemēram, sniegt intervijas.

**8.ORGANIZATORI, ATBILDĪBA. KONKURSA PATRONS**

Konkursa “Sieviete arhitektūrā, būvniecībā, dizainā 2017” organizatori ir biedrība “Building Design and Construction Council” (BDCC) . Konkursa organizatori atbild par konkursa veiksmīgu norisi, publicitāti, gala ceremoniju. Sadarbības partneris - Rīgas Domes īpašuma departaments.

Konkursa “Sieviete arhitektūrā, būvniecībā, dizainā 2017” patrons ir Māra Lāce, Latvijas Nacionālā Mākslas muzeja (LNMM) direktore, kas ar savu ieguldījumu LNMM ilggadējā vadīšanā un ēkas vērienīgajā rekonstrukcijā kalpo kā izcils paraugs sabiedriski nozīmīga notikuma realizēšanā.

**9.ŽŪRIJAS KOMISIJA**

Burovs Oļegs, RDĪD direktors

Leitēns Ainārs, “Velve” valdes priekšsēdētājs, BDCC biedrs

Līdaks Alvis, Rīgas Dizaina un Mākslas vidusskolas direktors

Ločmelis Aigars, uzņēmējs

Martinsons Māris, uzņēmējs

Rozenbergs Vestards, nekustamo īpašumu attīstītājs

Trautmanis Roberts, būvniecības projektu vadītājs, BDCC biedrs

Aigars Bikše, LMA, profesors

**10.ATBALSTĪTĀJI**

Konkursa “Sieviete arhitektūrā, būvniecībā, dizainā” atbalstītāji: “Baumit”, “Cewood”, “Būvuzraugi.LV”, “Gerflor”, “Inspira”.

**11.KONTAKTI**

Organizatoru kontakti: biedrība “BDCC”, [www.buvniekupadome.lv](http://www.buvniekupadome.lv), [info@buvniekupadome.lv](mailto:info@buvniekupadome.lv), Gunita Jansone, 29407147, [gunita.jansone@inbox.lv](mailto:gunita.jansone@inbox.lv), Agrita Lūse, 28373794, [agrita.luse@gmail.com](mailto:agrita.luse@gmail.com).